তখন নতুন দুলাভাই ও তাদের সাথীরা চতুর হলে ও উত্তর জানা থাকলে উত্তরে বলেন, আওরে ভাই পাড়ো যাই, পাড়ো গিয়া লেম্বু খাই, লেম্বু খাইয়া ফালাইলাম বিছি, উঠলো গাছ, ফুল নাই কল্লি নাই ধরে বারোমাস। এছাড়া সিলেটাঞ্চলে গ্রাম্য সালিশী বিচারের আসর যেকোন বৈঠক এবং নির্বাচনী ক্যাম্পেইনও যেন পান ছাড়া জমেইনা। বাজারের লিস্টিতে প্রথমেই মাছ এবং দ্বিতীয় স্থানেই থাকে পান। বাজার থেকে পান আনতে ভুলে গেলে পানের নেশায় বিভোর কোন কোন মহিলা গৃহকর্তার সাথে  ঝগড়াঝাটি শুরু করতেও কার্পণ্য করেননা।